കോച്ചായി തുടരാനില്ലെന്ന് രവി ശാസ്ത്രി അറിയിച്ചതായി സൂചന ലണ്ടന്: ഇന്ത്യന് ക്രിക്കറ്റ് ടീമിന്റെ പ്രധാന പരിശീലകന് രവിശാസ്ത്രി ട്വന്റി20 ലോകകപ്പിനു ശേഷം സ്ഥാനമൊഴിഞ്ഞേക്കുമെന്ന് സൂചന. ലോകകപ്പിന് ശേഷം കരാര് പുതുക്കാന് താത്പര്യമില്ലെന്ന് അദ്ദേഹം ബി.സി.സി.ഐയെ അറിയിച്ചതായാണ് വിവരം. ട്വന്റി20 ലോകകപ്പ് വരെയാണ് ശാസ്ത്രിക്ക് കരാറുള്ളത്. ശാസ്ത്രിക്കൊപ്പം ബൗളിംഗ് പരിശീലകന് ഭരത് അരുണ്, ഫീല്ഡിംഗ് പരിശീലകന് ആര്.ശ്രീധര് എന്നിവരും സ്ഥാനമൊഴിഞ്ഞേക്കുമെന്നാണ് വിവരം. എന്നാല് ബാറ്റിംഗ് കോച്ച് വിക്രം രാത്തോര് തുടര്ന്നേക്കും. ഇന്ത്യ ഇംഗ്ലണ്ട് ടെസ്റ്റ് പരമ്ബരയ്ക്കിടെ കൊവിഡ് ബാധിതനായ ശാസ്ത്രിയും അരുണും ശ്രീധറും ഐസൊലേഷനിലാണ്. ഇതിനെ തുടര്ന്ന് അഞ്ചാം ടെസ്റ്റ് ഉപേക്ഷിച്ചിരുന്നു. നാലാം ടെസ്റ്റിന് മുന്പ് ഹോട്ടലില് വച്ച് നടന്ന ശാസ്ത്രിയുടെ പുസ്തക പ്രകാശനച്ചടങ്ങില് നിന്നാണ് മൂവര്ക്കും കൊവിഡ് പിടിപെട്ടതെന്ന തരത്തില് വ്യാപകമായ വിമര്ശനം ഉയര്ന്നിരുന്നു. ഇതില് ശാസ്ത്രി അസ്വസ്ഥനുമായിരുന്നു.2017ല് ആണ് ശാസ്ത്രി ആദ്യമായി ഇന്ത്യയുടെ പരിശീലകസ്ഥാനം ഏറ്റെടുക്കുന്നത്. 2019ല്കരാര് നീട്ടുകയായിരുന്നു.ശാസ്ത്രിയുടെ പിന്ഗാമിയായി രാഹുല് ദ്രാവിഡിന്റേയും എം.എസ്. ധോണിയുടേയും ഏല്ലാം പേരുകള് ഉയര്ന്നുവരുന്നുണ്ട്. പുസ്തക പ്രകാശനച്ചടങ്ങില് ഇന്ത്യന് താരങ്ങള് മാസ്ക് ഉപയോഗിച്ചില്ല ഓവല് വേദിയായ നാലാം ടെസ്റ്റിന് മുന്പ് ഹോട്ടലില് നടന്ന രവി ശാസ്ത്രിയുടെ വിവാദമായ പുസ്തക പ്രകാശനച്ചടങ്ങില് പങ്കെടുത്ത ഇന്ത്യന് താരങ്ങള് ആരും മാസ്ക് ധരിച്ചിട്ടില്ലായിരുന്നുവെന്ന ഞെട്ടിക്കുന്ന വെളിപ്പെടുത്തലുമായി മുന് ഇന്ത്യന് താരം ദുലീപ് ദോഷി. ഈ ചടങ്ങില് പങ്കെടുത്തതിനെ തുടര്ന്നാണ് ശാസ്ത്രിയ്ക്കും ഭരത് അരുണിനും ആര്.ശ്രീധറിനും കൊവിഡ് ബാധിച്ചതെന്നാണ് വിമര്ശനം ഉയരുന്നത്. എന്നാല്ഇതിനെ എതിര്ത്തു കൊണ്ട് ശാസ്ത്രി രംഗത്തെത്തിയിരുന്നു, പുസ്തക പ്രകാശന ചടങ്ങില് ഹോട്ടല് അധികൃതരുടെ ക്ഷണപ്രകാരമാണ് ദോഷി പങ്കെടുത്തത്. ഇന്ത്യന് താരങ്ങള് മിക്കവരും ചടങ്ങില് പങ്കെടുത്തിരുന്നു. എന്നാല് ഒരാള് പോലും മാസ്ക് വച്ചിട്ടുണ്ടായിരുന്നില്ല. അതേ സമയം ആളുകള് കൂടിയപ്പോള് അഞ്ച് പത്ത് മിനിട്ടിനകം തന്നെ താരങ്ങള് തിരിച്ചു പോയെന്നും ദുലീപ് പറഞ്ഞു.